## Uredba o dopuni Uredbe za provedbu Carinskog zakona

### NN 77/2000 (31.7.2000.), Uredba o dopuni Uredbe za provedbu Carinskog zakona

# VLADA REPUBLIKE HRVATSKEif !supportEmptyParas

if !supportEmptyParas

**1656**

Na
teme­lju članka 13., članka 20. stavka 2., članka 27. članka 48., članka
69., članka 73. stavka 2., članka 78. stavka 3., članka 81. stavka 4., članka
84. stavka 3., članka 88. stavka 1. i 5., članka 97., članka 107. stavka
2., članka 110. stavka 3., članka 129. stav­ka 4., članka 139., članka
149., članka 150. stavka 2., članka 169. stavka 3., članka 179. stavka 4.,
članka 181. stavka 4., članka 185. stavaka 3. i 5., članka 187. stavka 4.,
članka 189., članka 194. stavka 3., članka 221. stavka 5., članka 226.
stavka 3., članka 229. stavka 3., članka 235., članka 236. i članka 257.
stavka 2. Carinskog zakona (»Narodne novine«, br. 78/99 i 94/99), Vlada
Republike Hrvatske je na sjednici održanoj 26. srp­nja 2000. godine donijela

## UREDBU

### O DOPUNI UREDBE ZA PROVEDBU CARINSKOG ZAKONA

Članak 1.

U
Uredbi za provedbu Carinskog zakona (»Narodne novine«, br. 144/99, 48/2000 i
49/2000), iza članka 646. dodaje se novi članak 646a., koji glasi:

»Članak 646a.

Oslobođeni su od plaća­nja carine predmeti kućanstva (po osnovi članka
187. stavka 1. točke 11. Carinskog zakona), koje uvozi fizička osoba s uobičajenim
mjestom stanova­nja u inozemstvu, koja boravi u Republici Hrvatskoj u svezi s
obav­lja­njem profesionalne djelatnosti, a namije­njeni su opremanju
stambenog prostora ­njezina kućanstva tijekom boravka u Republici Hrvatskoj,
uz s­ljedeće uvjete:

a) da je svoje uobičajeno mjesto stanova­nja imala najma­nje 5 godina
izvan Republike Hrvatske,

b) da je odnosne predmete kućanstva u svojem uobičajenom mjestu stanova­nja
u inozemstvu posjedovala i koristila najma­nje 12 mjeseci prije njihovog
uvoza u Republiku Hrvatsku,

c) da su prema vrsti i uporabnim svojstvima odnosni predmeti podobni za
normalno oprema­nje raspoloživoga stambenog prostora odnosnoga kućanstva u
Republici Hrvatskoj,

d) da je vlasnik odnosnoga stambenog prostora u Republici Hrvatskoj ili
odnosnim stambenim prostorom raspolaže po osnovi ugovora za razdob­lje ne
kraće od dvije godine, te

e)
da se obveže da odnosni stambeni prostor u razdob­lju svoje odsutnosti ili
odsutnosti članova svoje­ga kućanstva neće iznajm­ljivati trećim
osobama.

Carinska
povlastica iz stavka 1. ovoga članka može se tijekom boravka u Republici
Hrvatskoj po istoj osnovi koristiti samo jedanput.

Ostvariva­nje
povlastice iz stavka 1. ovoga članka može se uvjetovati polaga­njem jamstva
za namire­nje carinskog duga, koji bi u slučaju nastanka okolnosti iz stavka
4. ovoga članka mogao nastati.

Ako
se predmeti kućanstva uvezeni uz povlasticu iz stavka 1. ovoga članka otuđe,
iznajme ili dadu drugoj osobi na uporabu, odnosno ako se stambeni prostor
oprem­ljen tim predmetima kućanstva u roku dvije godine od dana podnoše­nja
zahtjeva za prepušta­nje odnosne robe u slobodni predmet otuđi ili iznajmi,
na odnosne predmete kućanstva obračunat će se i naplatiti carina po stopi
koja se primje­njuje na dan takve rad­nje, na osnovi liste robe i carinske
vrijednosti koju je na taj dan utvrdila ili prihvatila carinarnica.

Oslobođe­nje od plaća­nja carine glede odnosnih predmeta kućanstva
ipak i da­lje opstoji, ako se uz pridržava­nje uvjeta iz stavka 1. točaka
d) i e) ovoga članka, rabe za oprema­nje novoga stambenog prostora za
stanova­nje istoga korisnika povlastice, o čemu je korisnik povlastice dužan
izvijestiti carinarnicu.

Uz zahtjev za ostvariva­nje carinske povlastice iz stavka 1. ovoga članka
carinarnici, mjerodavnoj prema mjestu stanova­nja korisnika povlastice,
podnosi se:

a) isprava kojom se dokazuje opstojnost uobičajenog mjesta stanova­nja
u inozemstvu za razdob­lje ne kraće od 5 godina prije podnoše­nja
zahtjeva,

b) isprava o odobre­nju boravka po osnovi zaposle­nja odnosne osobe u
Republici Hrvatskoj,

c) popis predmeta kućanstva koji se namjeravaju uvesti u Republiku
Hrvatsku, s dokazima o ­njihovom posjedova­nju najma­nje tijekom
prethodnoga razdob­lja od 12 mjeseci, ili izjavom da se radi o takvim
predmetima,

d) pisana izjava o obvezi namire­nja carinskog duga za odnosne predmete
kućanstva, koji bi eventualno mogao nastati (stavci 3. i 4. ovoga članka),
te

e) isprave kojima se dokazuje opstojnost i mogućnost obav­lja­nja
odgovarajućih profesionalnih obveza u Republici Hrvatskoj (ugovor o radu ili
druga odgovarajuća isprava, te odobre­nje za rad).«.

Članak 2.

Ova Uredba stupa na snagu osmoga dana od dana objave u »Narodnim
novinama«.

Klasa: 413-01/00-01/08
Urbroj: 5030115-00-3
Zagreb, 26. srp­nja 2000.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 77/2000-1656